Sezilamaviki Amathathu Zitshengisela Ezaziyizisebenzi zeGMB
Izisebenzi lezi ezibalisa ezinye zazo ezisebenzele inkampani kahulumende le eye GMB okweminyaka edlula itshumi, zithi zizahlala kulindawo zize ziphiwe okungokwazo
HARARE — Sekungamavhiki amathathu ezaziyisebenzi zenkampani kahulumende yeGrain Marketing Board zilala phandle kwamasango esigodlo sale inkampani eHarare inkokheli ingazihluphi ngalaba bantu abathi bafuna ukubhadalwa iholo labo abangalinikwanga lapho begunyulwa emsebenzini. Lezi zisebenzi zithi zifuna imali yazo ngemva kokuba zimiswe umsebenzi nyakenye, kulandela isinqumo se Supreme Court, esivumela umqhatshi ukwenze lokho ngemva kokunikeza isisebenzi isikhathi senotice senyanga ezintathu. Lanxa umsekeli kamongameli, umnumzana Emmerson Munangagwa ekhuthaze abogatsha lwezokulima ukuba balungisise lindaba ngokuphangisa kukhanya kungela lutho olwenziwayo. Inkuthazo kaMunangagwa ize ngemva kokuba abammeli bezigaba betshengise ukukhathazeka ngesimo sabake basebenzela linkampani ye GMB, edale lephalamende ngoLwesithathu olwedluleyo. Izisebenzi lezi ezibalisa unkosazana Charity Sibanda, obesebenza iGMB koBulawayo, uthi bazahlala kulindawo baze baphiwe okungokwabo njalo bemangaliswa yikuqholoza kweziphathamandla zale nkampani ayisebenzele okweminyaka. Omunye wasebehlale kulindawo kusukela mhla ka 9 yonale inyanga, unkosazana Ester Gumbo, obesebenzela koBulawayo, uthi zizithulele iziphathamandla zenkampani le. " Umnumzana Alec Mupande, odabuka eBinga, ubesebenzele linkampani ye GMB, okweminyaka elitshumi lambili, ese Chinhoyi. Ulandisa phezu kobunzima abhekane labo selokhu yena labanye bakhe, babuyayo kulindawo, ukulanda imali yabo. " Laye njengabanye uMupande, ukhala ngendlela iziphathamandla ezibaphatha ngayo. " Unkosazana Nokuthula Gwande Ncube, wakoBulawayo, uthi uzohlala kulindawo njengabanye, aze ayithole imali yakhe ayisebenzelayo. " Kunje, uMaNcube ethi bengasayi esikolo abantwana ngoba eyiswela imali yokubahlawulela njengoba ubelokhu ethembele kuyonale evela kulenkampani ayisebenzela okweminyaka. " Imizamo yokukhulumisana losaphethe isikhundla sokuba ngumqondisi we GMB umnumzana Lawrence Jasi, yehlule, intathelizindaba zithenjiswa kokuphela ukuba zizathola impendulo. Abohlangothi olubona ngezokukhulumisana lozulu, bebethembise ukukhipha umbiko phezu kwaloludaba, kodwa lalamhla lokhu akula okuphumileyo. Lezi zisebenzi ezizehlala emasangweni eGMB, ngezinye zezedlula kancane inkulungwane lengxenye -1 600, ezimiswe umsebenzi kulandelwa isinqumo se Supreme Court ngenyanga kaNtulikazi nyakenye.